نیو پیڈیا

نیو پیڈیا  ورلڈ وائڈ ویب پر مبنی ایک دائرۃ المعارف ویبسائٹ تھی جو انگریزی زبان میں مضامین شائع ہوتے تھے اور ان مضامین کے لکحھنے والے رضا کار ہوا کرتے تھے۔ یہاں لکھے گئے مضمامین کو ماہرین کی دیکھ ریکھ میں شائع کیا جاتا تھا۔ اس کے مضامین آزاد مواد کے تحت لائسنس یافتہ ہوتے تھے۔ جیمی ویلز اس کے بانی تھے۔ نیوپیڈیا کو بومس کے تحت شروع کیا گیا تھا جس کے ایڈیٹر ان چیف لاری سانگیر تھے۔ اس کا آغاز اکتوبر 1999ء میں ہوا  اور ستمبر 2003ء میں اس کو بند کر دیا گیا۔ نیوپیڈیا کو ویکیپیڈیا کے سلف کے طور پر جانا جاتا ہے لیکن دونوں میں فرق یہ ہے کہ نیوپیڈیا میں کسی بھی مضمون کو شائع ہونے سے قبل تصدیق کے سات مراحل سے گزرنا پڑتا تھا۔ نیوپیڈیا کو ایک کمیٹی ڈیزائن کرتی تھی اور ماہرین اس کے قوانین وضع کرتے تھے۔ پہلے سال محض 21 مضامین کو ہی حق اشاعت نصیب ہوا جبکہ ویکیپیڈیا پر پہلے ماہ ہی 200 مضامین شائع ہو چکے تھے اور ایک سال پورا ہوتے ہوتے مضامین کی تعداد 18،000 ہوچکی تھی۔ 

ویکیپیڈیا کے برعکس نیوپیڈیا ایک ویکی نہیں تھا: بلکہ ایک وسیع پییر ریویو عمل تھا جسے ایک رسمی ویکیپیڈیا کے مقابلے میں معیاری مضامین شائع کرنے کے لیے ذیزائن کیا گیا تھا۔ نیوپیڈیا کو مضامین توسیع کرنے اور نئے مضامین لکھنے کے لیے پی ایچ ڈی اسکالر رضاکاروں کی ضرورت تھی۔  بند ہونے سے قبل نیو پیڈیا نے 25 مضامین منظور کیے تھے  جن کی نظر ثانی مکمل ہو چکی تھی اور 150 مضامین ایسے تھے جن کی نظر ثانی کی جارہی تھی۔  جیمی ویلز کو ویکیپیڈیا پر مضمون کی اشاعت کاآسان طریقہ کار پسند آیا جبکہ لیری سانگیر نیوپیڈیا کے پییر ریویو کے گرویدہ تھے۔  آخر الذکر نے بعد میں سٹیزینڈیم (2006ء) کی ویکیپیڈیا کے متبادل کے طور پر بنیاد ڈالی۔

مزید دیکھیے

حوالہ جات 

2003ء کی تحلیلات
کالعدم ویب سائٹیں2003ء کی تحلیلات
کالعدم ویب سائٹیں
ریاستہائے متحدہ میں 2003ء کی تحلیلات
Short description is different from Wikidata